CELEX: 32013R1204
Language: hu
Date: 2013-11-25 00:00:00
Title: A Bizottság 1204/2013/EU végrehajtási rendelete ( 2013. november 25. ) a 798/2008/EK rendeletnek az egyes húsok, húskészítmények, tojás és tojáskészítmények Unióba történő behozatalára engedélyezett harmadik országok jegyzékében a Moldovai Köztársaságra vonatkozó bejegyzés tekintetében történő módosításáról  EGT-vonatkozású szöveg

27.11.2013   
            
            
               HU
            
            
               Az Európai Unió Hivatalos Lapja
            
            
               L 316/6
            
         A BIZOTTSÁG 1204/2013/EU VÉGREHAJTÁSI RENDELETE
   (2013. november 25.)
   a 798/2008/EK rendeletnek az egyes húsok, húskészítmények, tojás és tojáskészítmények Unióba történő behozatalára engedélyezett harmadik országok jegyzékében a Moldovai Köztársaságra vonatkozó bejegyzés tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető fordulatára, 8. cikke (1) bekezdésének első albekezdésére és 8. cikke (4) bekezdésére,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 11. cikke (1) bekezdésére,
   mivel:
   
               (1)
            
            
               A 2002/99/EK irányelv megállapítja az emberi fogyasztásra szánt állati eredetű termékek uniós termelésére, feldolgozására, forgalmazására, valamint harmadik országokból történő behozatalára irányadó általános állat-egészségügyi szabályokat, és rendelkezik a különleges szabályokról és bizonyítványok kiállításáról árutovábbítás esetében.
            
         
               (2)
            
            
               Az azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról szóló, 2008. augusztus 8-i 798/2008/EK bizottsági rendelet (3) előírja, hogy egyes áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében szereplő táblázatban felsorolt harmadik országokból, területekről, övezetekből, illetve területi egységekből származnak. A rendelet az ilyen árukra vonatkozó állat-egészségügyi bizonyítványok követelményeit is meghatározza. E követelmények azt is figyelembe veszik, hogy szükség van-e további garanciákra az említett harmadik országok, területek, övezetek és területi egységek állat-egészségügyi státusa alapján. A 798/2008/EK rendelet I. mellékletének 2. részében szerepelnek azok a további garanciák, amelyeknek ezeknek az áruknak meg kell felelniük.
            
         
               (3)
            
            
               A Moldovai Köztársaság szerepel a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról szóló, 2011. március 16-i 2011/163/EU bizottsági határozat (4) jegyzékében, és szermaradék-megfigyelési tervét a tojásra vonatkozóan jóváhagyták.
            
         
               (4)
            
            
               A Moldovai Köztársaság kérelmet intézett a Bizottsághoz, hogy engedélyezze számára a tojástermékek Unióba való behozatalát, és ezzel kapcsolatban információkat nyújtott be. A tojástermékek esetében alkalmazott hőkezelés elhanyagolható szintűre csökkenti az említett termékekkel járó lehetséges állat-egészségügyi kockázatokat. Ennek megfelelően e harmadik országot helyénvaló felvenni a 798/2008/EK rendelet I. mellékletének 1. részében szereplő jegyzékbe.
            
         
               (5)
            
            
               A 798/2008/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 798/2008/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 25-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 18., 2003.1.23., 11. o.
   
      (2)  HL L 139., 2004.4.30., 206. o.
   
      (3)  HL L 226., 2008.8.23., 1. o.
   
      (4)  HL L 70., 2011.3.17., 40. o.
   
      MELLÉKLET
      A 798/2008/EK rendelet I. mellékletének 1. része a „KR – Koreai Köztársaság” bejegyzést követően a Moldovai Köztársaságra vonatkozó alábbi bejegyzéssel egészül ki:
      
         
                     „MD – Moldovai Köztársaság
                  
                  
                     MD–0
                  
                  
                     Az egész ország
                  
                  
                     EP”